Întâlnirea a avut loc la Camera Deputaților, după ce Liviu Dragnea s-a întors de la DNA.

Întâlnirea, care a avut loc în biroul lui Liviu Dragnea din Camera Deputaților, a durat aproximativ o oră.

Hans Klemm a avut în ultima perioadă câteva mesaje către Parlament și către Guvern, în legătură cu modificările la Codul fiscal și legile justiției.

Ambasadorul SUA a cerut Guvernului să fie precaut. El a făcut de asemenea un apel la Parlament și la Guvern să fie deschise spre dezbaterea publică și să țină cont de predictibilitate și stabilitate, pentru că mediul de afaceri are nevoie de aceste lucruri.

Ambasadorul SUA, Hans Klemm, se întâlnește adesea cu membri ai Guvernului și cu președinții celor două camere ale Parlamentului.

De data aceasta, întâlnirea nu a fost anunțată oficial.